Source: https://sala.sk/clanok/5652-vzn-o-urceni-vysky-dotacie-na-prevadzku-a-mzdy-na-ziaka-zakladnej-umeleckej-skoly-dieta-materskej-skoly-a-skolskych-zariadeni-so-sidlom-na-uzemi-mesta-sala?show_css=0
Timestamp: 2020-02-23 07:11:04+00:00
Document Index: 15334599

Matched Legal Cases: ['§ 4', '§ 6', '§ 6', '§ 19', '§ 7', '§ 2']

publikované: 04.07.2019 - 15:08 // aktualizácia: 25.09.2019 - 16:04 // zobrazené: 367
číslo: 04/2019 | dátum schválenia: 27.06.2019 | dátum účinnosti: 01.09.2019 | stav: účinné
Mestské zastupiteľstvo mesta Šaľa v zmysle § 4 ods. 1 a ods. 3 písm. h) a § 6 ods. 1 zákona č. 369/1990 Zb. o obecnom zriadení v znení neskorších predpisov, podľa § 6 ods. 12 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, v súlade s § 19 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov
Predmetom tohto všeobecne záväzného nariadenia je určenie výšky finančných prostriedkov na mzdy a prevádzku škôl a školských zariadení zriadených na území mesta Šaľa, ktorých zriaďovateľom je:
právnická alebo fyzická osoba a ktoré sú na základe rozhodnutia Ministerstva školstva, vedy, výskumu a športu Slovenskej republiky (ďalej len „MŠ VVaŠ SR“) zaradené do siete škôl a školských zariadení.
Príjemcom dotácie podľa tohto všeobecne záväzného nariadenia sú:
základná umelecká škola, materské školy a školské zariadenia s právnou subjektivitou
v zriaďovateľskej pôsobnosti mesta Šaľa,
súkromná materská škola Detský svet Marie Montessori.
Výška dotácie na príslušný kalendárny rok na prevádzku a mzdy na žiaka základnej umeleckej školy, dieťa materskej školy a školských zariadení v zriaďovateľskej pôsobnosti mesta Šaľa a súkromnej materskej školy je určená v Prílohe č. 1 tohto všeobecne záväzného nariadenia a táto zohľadňuje špecifické požiadavky na financovanie jednotlivých škôl a školských zariadení.
Príjemca dotácie podľa § 2 tohto všeobecne záväzného nariadenia je oprávnený použiť dotáciu len na úhradu osobných a prevádzkových nákladov základnej umeleckej školy, materských škôl a školských zariadení so sídlom na území mesta Šaľa a pri jej použití musí zabezpečiť hospodárnosť, efektívnosť a účinnosť jej použitia. Finančné prostriedky musia byť použité za podmienok a v rozsahu stanovenom zákonom č. 553/2003 Z.z.
o odmeňovaní zamestnancov pri výkone práce vo verejnom záujme v platnom znení a zákona č. 317/2009 Z.z. o pedagogických zamestnancoch a odborných zamestnancoch v platnom znení.
Výška dotácie na dieťa materskej školy, ktorého zriaďovateľom je súkromný zriaďovateľ, sa určuje vo výške 88 % zo sumy priemernej dotácie určenej na dieťa materskej školy v zriaďovateľskej pôsobnosti obce.
Prijímateľ dotácie je povinný zúčtovať dotáciu s mestom štvrťročne, najneskôr do 25. dňa po skončení príslušného kalendárneho štvrťroka.
V prípade, že finančné prostriedky nebudú do konca príslušného rozpočtového roka vyčerpané, je príjemca povinný nevyčerpanú časť finančných prostriedkov vrátiť späť na účet mesta do 31.12. kalendárneho roka.
Zrušuje sa Všeobecne záväzné nariadenie mesta Šaľa č. 3/2016 zo dňa 17. marca 2016
o určení výšky dotácie na prevádzku a mzdy na žiaka základnej umeleckej školy, dieťa materskej školy a školských zariadení so sídlom na území mesta Šaľa.
(pdf - 213.88 kB)